24.2.2023.
HR
Službeni list Europske unije
L 60/27
1.5.1.2.
Ako je zbog karakteristika vozila nemoguće poštovati trajanje propisano za Δt, to se trajanje može produljiti; u svakom slučaju, u svakom se ciklusu uz vrijeme potrebno za kočenje i ubrzavanje vozila mora ostaviti 10 sekundi radi stabiliziranja brzine v1.
1.5.1.3.
Sila koja je u tim ispitivanjima primijenjena na komandu mora se prilagoditi tako da se srednja vrijednost usporenja od 3 m/s2 postigne u svakom aktiviranju kočnica; mogu se provesti dva preliminarna ispitivanja za određivanje odgovarajuće sile za aktiviranje komandi.
1.5.1.4.
Tijekom kočenja stalno mora biti uključen najviši stupanj prijenosa (osim štednog hoda itd.).
1.5.1.5.
Za postizanje brzine nakon kočenja mjenjačem se upravlja tako da se u što kraćem vremenu postigne brzina v1 (najveće ubrzanje koje dopuštaju motor i mjenjač).
1.5.1.6.
Ako vozilo nema dovoljnu autonomiju za provedbu ciklusa zagrijavanja kočnica, ispitivanja se moraju obaviti tako da se propisana brzina postigne prije prve upotrebe kočnica, nakon čega se brzina ponovno postiže najvećim raspoloživim ubrzanjem i zatim se uzastopno koči na brzini postignutoj na kraju svakog ciklusa u trajanju od 45 sekundi.
1.5.1.7.
Ako su vozila opremljena električnim regeneracijskim kočnim sustavom kategorije B, stanje baterija vozila na početku ispitivanja mora biti takvo da doprinos električnog regeneracijskog kočnog sustava kočnoj sili ne prelazi najnižu vrijednost koja je zajamčena konstrukcijom sustava.
Smatra se da je taj zahtjev ispunjen ako je napunjenost baterija na jednoj od razina navedenih u stavku 1.4.1.2.3.
1.5.2.
Radni učinak u slučaju kočenja zagrijanim kočnicama
1.5.2.1.
Na kraju ispitivanja tipa I. (ispitivanje opisano u stavku 1.5.1. ovog Priloga) mjeri se učinak radnog kočnog sustava sa zagrijanim kočnicama pod istim uvjetima (posebno sa srednjom vrijednošću sile za aktiviranje koja nije veća od srednje vrijednosti stvarno upotrijebljene sile) kao u ispitivanju tipa 0.
s odspojenim motorom (toplinski uvjeti mogu biti različiti).
1.5.2.2.
Učinak sa zagrijanim kočnicama ne smije biti manji od 75 % (2) propisanog učinka niti manji od 60 % vrijednosti zabilježene tijekom ispitivanja tipa 0.
s odspojenim motorom.
1.5.2.3.
Ako je vozilo opremljeno električnim regeneracijskim sustavom kategorije A, tijekom kočenja stalno mora biti uključen najviši stupanj prijenosa, a odvojena se komanda električnog regeneracijskog sustava, ako postoji, ne smije upotrebljavati.
1.5.2.4.
Ako je vozilo opremljeno električnim regeneracijskim kočnim sustavom kategorije B, nakon obavljenih ciklusa zagrijavanja iz stavka 1.5.1.6. ovog Priloga, ispitivanje učinka sa zagrijanim kočnicama mora se provesti na najvećoj brzini koju vozilo može postići na kraju ciklusa zagrijavanja kočnica, osim ako se može postići brzina određena u stavku 2.1.1. točki (A) ovog Priloga.
Radi usporedbe, ispitivanje tipa 0.
s hladnim kočnicama mora se ponoviti od iste brzine i sa sličnim doprinosom električnog regeneracijskog kočenja, kako je određeno odgovarajućom razinom napunjenosti baterija, koji je bio raspoloživ tijekom ispitivanja učinka sa zagrijanim kočnicama.
Nakon rekuperacijskog postupka i ispitivanja, prije ispitivanja dopušteno je dodatno obnavljanje obloga kako bi se to drugo ispitivanje učinka s hladnim kočnicama usporedilo s rezultatima ispitivanja učinka sa zagri­ janim kočnicama u odnosu na kriterije iz stavka 1.5.2.2. ili 1.5.2.5. ovog Priloga.
Ispitivanja se mogu provoditi bez regeneracijske kočne komponente.
U tom slučaju ne primjenjuju se zahtjevi koji se odnose na napunjenost baterija.
1.5.2.5.
Vozilo koje ispunjava zahtjev od 60 % učinka iz stavka 1.5.2.2. ovog Priloga, ali ne može ispuniti zahtjev od 75 % (2) učinka iz stavka 1.5.2.2. ovog Priloga, može se podvrgnuti dodatnom ispitivanju kočenja sa zagrijanim kočnicama uz upotrebu sile za aktiviranje kočnica koja nije veća od one navedene u stavku 2. ovog Priloga.
Rezultati oba ispitivanja unose se u izvješće.
(2) To odgovara zaustavnom putu od 0,1 v + 0,0080 v2 i prosječnom punom postignutom usporenju od 4,82 m/s2.